KIRJALLINEN KYSYMYS P-2839/01 esittäjä(t): Gary Titley (PSE) komissiolle. Tšekin tasavallan pankkilainsäädäntö.



Virallinen lehti nro 160 E , 04/07/2002 s. 0044 - 0045



KIRJALLINEN KYSYMYS P-2839/01 esittäjä(t): Gary Titley (PSE) komissiolle (5. lokakuuta 2001) Aihe: Tekin tasavallan pankkilainsäädäntö Euroopan parlamentti kiinnitti heinäkuussa 2001 hyväksymässään mietinnössä komission huomiota kilpailuongelmiin Tekin tasavallan pankkisektorilla. Ongelmien olemassaolosta saatiin hiljattain näyttöä, kun Tekin viranomaiset myönsivät CSOB-pankille rajattomat takuut, jotka liittyivät sen viime vuonna toteuttamaan IPB-pankin valtaukseen. Käsityksemme mukaan komissio tutkii tätä nimenomaista tapausta osana laajempaa kysymystä, joka koskee kilpailua ja valtion tukia Tekin tasavallan ja muiden ehdokasvaltioiden rahoituspalvelusektoreilla. Vaikka komissio onkin tietoinen, että Eurooppa-sopimus ei tarjoa riittäviä korjauskeinoja yksittäisissä tapauksissa, komissiolla on kuitenkin käytössään voimakas poliittinen väline: jokaisesta ehdokasvaltiosta laadittavat maalausunnot. Jos niissä viitataan olemassaoleviin ongelmiin ja mainitaan esimerkkitapauksia, ehdokasvaltioiden viranomaisille käy erityisen selväksi, että heidän on puututtava näihin kysymyksiin tyydyttävämmällä tavalla. Otin tämän asian esille komission kanssa ulkoasioiden valiokunnan kokouksessa kesäkuussa 2001. Sittemmin minulle on kerrottu, että Tekin tasavallan viranomaiset eivät ole ryhtyneet mihinkään näkyviin toimenpiteisiin tilanteen ratkaisemiseksi. Mikä vielä pahempaa, vaikuttaisi siltä, että maan viranomaiset eivät käsittele tapausta riippumattomalla tavalla ja että viranomaiset ovat tämän tapauksen kohdalla yksinkertaisesti jättäneet toteuttamatta valtion tukea koskevan arviointimenettelyn. Maalausunnot ovat arvokkaita, koska niissä arvioidaan ja analysoidaan täsmällisesti ehdokasvaltioiden lähentymistä kohti yhteisön säännöstön kriteerejä. Sen lisäksi maalausunnoissa arvioidaan ehdokasvaltioiden valmiuksia mukautua EU:n periaatteisiin ja filosofiaan. Voisiko komissio kertoa, aikooko se käyttää lausuntojen julkaisemista hyväkseen ja tehdä Tekin tasavallalle erityisen selväksi, että sen on puututtava tähän kysymykseen asianmukaisella tavalla. Günter Verheugenin komission puolesta antama vastaus (5. marraskuuta 2001) Komissio on seurannut tarkkaan Tekin rahoitusalan uudelleenjärjestelyjen kilpailunäkökohtia kiinnittäen erityistä huomiota Tekin Eurooppa-sopimuksen mukaisiin velvoitteisiin. Komissio katsoo, että uudelleenjärjestelytoimien olisi ensinnäkin oltava avoimempia, jotta niiden yhdenmukaisuudesta Eurooppa-sopimuksen kanssa voitaisiin yleensä tehdä päätelmiä. Komissio pyrkiikin selvittämään asiaa Tekin viranomaisten kanssa käyttäen täysipainoisesti Eurooppa-sopimuksen mukaisia keinoja. Lisäksi liittymisneuvottelujen yhteydessä arvioidaan parhaillaan, miten Tekissä on kokonaisuudessaan noudatettu yhteisön kilpailusäännöstöä mm. rahoitusalalla. Vuoden 2001 määräaikaiskertomuksessa arvioidaan Tekin edistymistä Kööpenhaminassa vahvistettujen taloudellisten arviointiperusteiden täyttämisessä sekä yhteisön kilpailusääntöjen soveltamisessa myös rahoitusalalla. Määräaikaiskertomuksen sisältö julkistetaan kuitenkin vasta 13. marraskuuta 2001.